SPALI ผุดโครงการใหม่ “พรีโม่ รัตนาธิเบศร์” มูลค่า 350 ลบ. ชูจุดเด่นใกล้รถไฟฟ้า
SPALI ผุดโครงการใหม่ “พรีโม่ รัตนาธิเบศร์” มูลค่า 350 ลบ. ชูจุดเด่นใกล้รถไฟฟ้า
27 ส.ค. 2563

นางสาวธัญวรัตน์ ปัญญารัตน์ ผู้ช่วยกรรมการผู้จัดการ ฝ่ายการตลาดและการขาย บริษัท ศุภาลัย จำกัด (มหาชน) หรือ SPALI เปิดเผยว่า บริษัทเตรียมเปิดโครงการใหม่ ในแบรนด์ “พรีโม่” อย่างต่อเนื่อง พบกับ “ศุภาลัย พรีโม่ รัตนาธิเบศร์” มูลค่าโครงการกว่า 350 ล้านบาท เป็นครั้งแรกบนทำเลรัตนาธิเบศร์กับทาวน์โฮมซีรี่ส์ใหม่พร้อมแบบบ้าน “ศุภศรณ์” พื้นที่กว้างตอบโจทย์การอยู่อาศัยแบบ NewNormal อย่างลงตัว โดดเด่นด้วยทำเลศักยภาพใกล้รถไฟฟ้า เพียง 3 นาทีจากรถไฟฟ้าสายสีม่วง สถานีบางพลู เชื่อมต่อเข้าสู่ใจกลางเมืองได้อย่างรวดเร็ว
“ศุภาลัย พรีโม่ รัตนาธิเบศร์” ชูแนวคิด “ใกล้กว่า ก็ดีกว่า” ตั้งอยู่บนพื้นที่โครงการกว่า 10 ไร่ จำนวน 125 แปลง พบกับแบบบ้านทาวน์โฮมซีรี่ส์ใหม่ 2 ชั้น แบบบ้าน “ศุภศรณ์” ราคาเริ่มต้นเพียง 2 ล้านกว่าบาท ด้วยวัสดุที่ดีกว่า ก่อด้วยอิฐมวลเบา ประหยัดพลังงานเพิ่มพื้นใช้สอยห้องนอนใหญ่มีห้องน้ำในตัว เพื่อประโยชน์ใช้สอยได้สูงสุด ขนาด 3 ห้องนอน 3 ห้องน้ำ 2 ที่จอดรถ พื้นที่ใช้สอย 119 ตร.ม.
พร้อม HomeAutomation ทำให้ชีวิตคุณง่ายยิ่งขึ้นเพียงปลายนิ้วสัมผัส อาทิ Smart Station,Wireless Camera, Smart Siren, Cube Door/Window Sensor สามารถสั่งการและควบคุมการทำงานระบบต่างๆ ภายในบ้านผ่านแอปพลิเคชั่นบนสมาร์ทโฟน พร้อมสิ่งอำนวยความสะดวกภายในโครงการ โดดเด่นด้วยทำเลศักยภาพให้คุณสะดวกทุกการเดินทาง ใกล้ทางด่วนและรถไฟฟ้า เพียง 3 นาทีจากรถไฟฟ้าสายสีม่วง สถานีบางพลู